stanford-oval/wikipedia huggingface dataset:
אירוויזיון 2010
הרקע לתחרות > היערכות כלל המדינות

חלק מהמדינות המשתתפות הודיעו כי הן שומרות על הליכי בחירה דומים לאלו שערכו בשנים הקודמות, וחלק משנות לחלוטין את הליך בחירתן, בעיקר במטרה לשפר את תוצאות הניקוד לשיריהן לעומת התחרויות הקודמות. כמה מדינות גם הפיקו השנה תחרויות לאומיות צנועות וקטנות יותר עקב בעיות תקציב. רוב המדינות השתמשו גם בצוותי שיפוט שהורכבו ממומחים במוזיקה, ובחרו את הזוכה על בסיס שקלול שווה של הצבעת הציבור עם הצבעת צוותי השיפוט. חלק מהמדינות השתמשו גם בצוותי שיפוט ממדינות אחרות. כמה מדינות, כגון מקדוניה הצפונית, פולין ורוסיה, פתחו את קווי ההצבעה לציבור בתחרויות הלאומיות כבר לאחר ביצוע השיר הראשון וסגרו אותם כמה זמן לאחר סיום השיר האחרון, כדי להרגיל את הציבור לאותה מסגרת של אפשרות זמן ההצבעה המורחבת החדשה שתהיה באירוויזיון.
אוקראינה ניהלה את אחד מהליכי הבחירה הנחשבים להפכפכים והשערורייתיים בתולדות האירוויזיון, כאשר הפרה את הבטחתה לשלוח את הזמר והשיר שבחרה במקור, לטובת בחירת שיר אחר שהתברר כלא תקין, ובסך הכול שינתה שלוש פעמים את השיר שאמור לייצג אותה. עקב כך גם הפרה את המועד שנקבע לשליחת השיר לוועדת איגוד השידור האירופי, והוטל עליה קנס לפי כל יום איחור מעבר ליעד. כך גם הייתה המדינה האחרונה בשנה זו שבחרה את השיר שלה.
צ'כיה ומונטנגרו פרשו מהתחרות לאור הישגיהן הנמוכים וכישלונן לעלות לשלב גמר התחרות בשלוש השנים הקודמות מאז הצטרפותן באירוויזיון 2007, ולאור אחוזי צפייה נמוכים בגמר התחרות בצ'כיה וחוסר תקציב לתחרות במונטנגרו. גם הונגריה, שכשלה לעלות לגמר בשנתיים האחרונות, פרשה עקב חוסר תקציב. אנדורה וליטא נרשמו מראש לתחרות. זאת למרות קיצוץ של עשרה אחוזים בתקציב לרשת השידור האנדורית "RTVA" וכישלונה לעלות לגמר התחרות בשש השנים האחרונות מאז הצטרפותה באירוויזיון 2004, ולמרות בעיות תקציב שהיו גם בליטא. לבסוף ביטלה "RTVA" את הרשמתה עקב החלטתה לנצל את תקציבה המצומצם לתוכניות אחרות, אולם ליטא מצאה מקורות מימון והשתתפה בתחרות. רשת השידור של סן-מרינו "SMRTV" גם רצתה לחזור לתחרות לאחר פרישתה בשנת 2008, ואף בחרה בשתי זמרות איטלקיות שייצגו אותה, אולם הפרלמנט במדינה לא הקנה לה תקציב להשתתפות.
להלן דרכי בחירת השירים והנציגים במדינות:
שידור התחרות במדינות שלא השתתפו

בעבר ובעיקר בשנים האחרונות שודרה התחרות באמצעים נוספים כגון ברשתות טלוויזיה גם במדינות שאינן משתתפות בתחרות, וכן באינטרנט.
הונגריה הונגריה - לאחר פרישתה השנה של רשת "MTV" מהתחרות והחלטתה לא לשדרה, רשת "Duna Televizio" שידרה את שני חצאי הגמר וגמר התחרות. מנהלת Duna Televizio טוענת כי חשוב לאפשר לציבור בהונגריה לצפות בתחרות ולהמשיך לעניין אותו בה לקראת חזרה אפשרית של המדינה לאירוויזיון 2011. בתחילה אף רצתה לשלוח נציג להונגריה לאירוויזיון במקום "MTV", אולם לא יכלה מכיוון שאינה חברה מלאה באיגוד השידור האירופי.
מונטנגרו מונטנגרו - רשת "RTCG" שנאלצה לפרוש השנה מהתחרות עקב קשיים כלכליים עדיין שידרה את שני חצאי הגמר והגמר בשידור חי בערוץ המרכזי שלה "RTCG1".
קוסובו קוסובו - שידרה את התחרות גם עקב רצונה להצטרף אליה, אולם לא כל המדינות מכירות בה כמדינה.
קזחסטן קזחסטן - שידרה את התחרות גם עקב רצונה להצטרף אליה.
וייטנאם וייטנאם - רשת "RTR Planeta" הרוסית אשר שידרה את תחרות הגמר, כלולה בערוצי הטלוויזיה בכבלים של וייטנאם "VCTV".
אוסטרליה אוסטרליה - שידרה בשידור מאוחר את חצי הגמר הראשון ב-28 במאי, חצי הגמר השני ב-29 במאי והגמר ב-30 במאי, ברשת "SBS", אשר שידרה גם תוכניות סקירה מיוחדות שנעשו על ידי איגוד השידור האירופי לקראת האירוויזיון.
ניו זילנד ניו זילנד - תשדר את שני חצאי הגמר וגמר התחרות בסוף חודש יוני ותחילת חודש יולי בערוץ הלוויין "STRATOS" של רשת הטלוויזיה "Triangle TV's".
דרום-אמריקה - רשת "RTVE" הספרדית שידרה את התחרות בשידור חי בערוץ "TVE", שגם היה אחראי לבחירת הנציגות של ספרד לאירוויזיון, אשר כלול גם כ-"TVE INTERNATIONAL" במספר טלוויזיות בכבלים בכמה מדינות בדרום אמריקה: "Telmex", "DirecTV", "Movistar" ו-"VTR".
בעולם - האתר הרשמי של האירוויזיון באינטרנט שידר את שני חצאי הגמר והגמר, בשידור חי, כאשר האתר נגיש לצפייה מכל מקום בעולם.
ישראל באירוויזיון 2010

להלן פרטי ודירוג ארבעת השירים שביצע הראל סקעת בקדם-אירוויזיון ב-15 במרץ:
| סדר | שם השיר | מילים ולחן | מקום | ניקוד |
| --- | --- | --- | --- | --- |
| 1 | לאן | מילים: סהר חגי ואייל שחר, לחן: אייל שחר | 2 | 188 |
| 2 | אלייך | מילים: נעם חורב, לחן: אוהד חיטמן | 3 | 152 |
| 3 | להתקרב | מילים: סהר חגי, לחן: ניצן קייקוב | 4 | 20 |
| 4 | מילים | מילים: נעם חורב, לחן: תומר הדדי | 1 | 240 |
ישראל השתתפה בחצי הגמר השני של האירוויזיון ב-27 במאי, כאשר "מילים" היה השיר השלישי שבוצע בסדר ההופעה. השיר העפיל לשלב הגמר של התחרות ב-29 במאי, ובוצע בו במקום ה-24 בסדר ההופעה. בהצבעה הוענקו לשיר 71 נקודות בסך הכול, והוא דורג לפיכך במקום ה-14 בתחרות הגמר.
פרשת הפולש

במהלך הופעת השיר הספרדי בגמר (שעלה לגמר אוטומטית, ובוצע במקום השני בסדר ההופעה), עלה לבמה אדם מהקהל והחל לרקוד יחד עם רקדני הליווי של הזמר דניאל דיחס. לאחר כחצי דקה לערך בהמשך ביצוע השיר, החלו המאבטחים לבוא לקראתו והפולש קפץ מהבמה. כשנתפס על ידי המאבטחים נלקח לתחנת המשטרה. שם התגלה הפולש כספרדי בשם חאומה מרקט קוט או בכינויו - "ג'ימי ג'אמפ", והתברר שבעבר גם פלש למגרשי כדורגל, כדורסל וטניס. בעקבות כך הורשתה ספרד לבצע את שירה שוב אחרי דנמרק, שהייתה המדינה האחרונה בסדר ההופעה. הייתה זו הפעם השנייה בתולדות התחרות ששיר בוצע פעמיים, כאשר הפעם הראשונה הייתה עם השיר שייצג את איטליה באירוויזיון 1958, שבוצע אז שוב לאחר כל השירים האחרים מאחר שצוותי השיפוט לא הצליחו לשמוע אותו בפעם הראשונה דרך המסכים שבהם צפו בתחרות.
1930 בקולנוע

| 0 | 1 | 2 | 3 |
| --- | --- | --- | --- |
|  |  | 1930  בקולנוע |  |
< · 1928 · 1929 — 1930 — 1931 · 1932 · >
כל ערכי השנים בקולנוע במאה ה-20 · כל ערכי השנים בקולנוע במאה ה-21 · פורטל הקולנוע
בערך זה מצוינים אירועים בולטים שהתרחשו במהלך שנת 1930 ונוגעים לעולם הקולנוע.
סרטים שוברי קופות

| מקום | שם | שחקנים | אולפן |
| --- | --- | --- | --- |
| 1. | Hell's Angels | ג'ין הארלו, בן ליון וג'יימס הול | יונייטד ארטיסטס |
| 2. | במערב אין כל חדש | לואיס וולהיים וליו איירס | סרטי יוניברסל |
| 3. | Whoopee! | אדי קנטור | יונייטד ארטיסטס |
| 4. | קרקרים של חיות | גראוצ'ו מרקס, הארפו מרקס, צ'יקו מרקס, וזפו מרקס | סרטי פרמאונט |
| 5. | אנה כריסטי | גרטה גרבו, מארי דרסלר וצ'ארלס ביקפורד | MGM |
| 6. | Feet First | הרולד לויד | פרמאונט |
| 7. | The Rogue Song | לורנס טיבט | MGM |
| 8. | The Life of the Party | ויני לייטנר | האחים וורנר |
| 9. | Hold Everything | ויני לייטנר, ג'ו אי בראון | האחים וורנר |
| 10. | Sunny | מרילין מילר | MGM |
פרסי האוסקר

הסרט הטוב ביותר: "במערב אין כל חדש" - סרטי יוניברסל
השחקנית הטובה ביותר: נורמה שירר - "The Divorcee"
השחקן הטוב ביותר: ג'ורג' ארליס - "דיזראלי"
הבמאי הטוב ביותר: לואיס מיילסטון - "במערב אין כל חדש"
סרטים נוספים

"במערב אין כל חדש", בבימויו של לואיס מיילסטון, בכיכובו של לו איירס, 21 באפריל 1930
"אנה כריסטי", בכיכובה של גרטה גרבו, 21 בפברואר 1930
"מרוקו", בכיכובם של גרי קופר ומרלן דיטריך
"המלאך הכחול", בבימויו של יוזף פון שטרנברג
נולדו

3 בינואר - רוברט לוג'יה, שחקן (נפטר ב-2015)
19 בינואר- טיפי הדרן, שחקנית אמריקאית
30 בינואר - ג'ין הקמן, שחקן
10 בפברואר - רוברט וגנר, שחקן
27 בפברואר - ג'ואן וודוורד, שחקנית
24 במרץ - סטיב מקווין, שחקן (נפטר ב-1980)
24 באפריל - ריצ'רד דונר, במאי ומפיק
25 באפריל - פול מזורסקי, במאי ושחקן (נפטר ב-2014)
28 באפריל - קרולין ג'ונס, שחקנית (נפטרה ב-1983)
9 במאי- ג'ואן סימס, שחקנית (נפטרה ב-2001)
31 במאי – קלינט איסטווד, שחקן, במאי ומפיק
1 ביוני - אדוארד וודוורד, שחקן וזמר (נפטר ב-2009)
19 ביוני - ג'ינה רולנדס, שחקנית
25 באוגוסט - שון קונרי, שחקן
1 באוקטובר - ריצ'רד האריס, שחקן (נפטר ב-2001)
3 בדצמבר - ז'אן-לוק גודאר, במאי
11 בדצמבר - ז'אן-לואי טרנטיניאן, שחקן
17 בדצמבר - ארמין מילר-שטאל, שחקן
נפטרו

26 באוגוסט - לון צ'ייני, שחקן אמריקאי (נולד ב-1883)
ראו גם

1929 בקולנוע
1930
1931 בקולנוע
שנים בקולנוע
סרט קולנוע
1929 בקולנוע

| 0 | 1 | 2 | 3 |
| --- | --- | --- | --- |
|  |  | 1929  בקולנוע |  |
< · 1927 · 1928 — 1929 — 1930 · 1931 · >
כל ערכי השנים בקולנוע במאה ה-20 · כל ערכי השנים בקולנוע במאה ה-21 · פורטל הקולנוע
בערך זה מצוינים אירועים בולטים שהתרחשו במהלך שנת 1929 ונוגעים לעולם הקולנוע.
סרטים שוברי קופות

| מקום | שם | הכנסות |
| --- | --- | --- |
| 1. | Gold Diggers of Broadway | $5,250,000 |
| 2. | Sunny Side Up | $3,200,000 |
| 3. | The Cock-Eyed World | $2,600,000 |
| 4. | Welcome Danger | $2,100,000 |
| 5. | The Desert Song | $2,000,000 |
| 6. | Rio Rita | $1,900,000 |
| 7. | The Cocoanuts | $1,800,000 |
| 8. | In Old Arizona | $1,500,000 |
| 9. | The Love Parade | $1,500,000 |
| 10. | Why Bring That Up? | $1,400,000 |
פרסי האוסקר

הסרט הטוב ביותר: The Broadway Melody – MGM
השחקן הטוב ביותר: וורנר בקסטר - In Old Arizona
השחקן הטוב ביותר: ג'ורג' ארליס - ד'יזראלי
השחקנית הטובה ביותר - מרי פיקפורד - Coquette
סרטים נוספים

כלב אנדלוסי - סרט קצר של לואיס בוניואל וסלבדור דאלי.
מנגינת ברודוויי - סרט מוזיקלי בכיכובם של צ'ארלס קינג, אניטה פייג' ובסי לאב
ד'יזראלי – בכיכובם של ג'ורג' ארליס וג'ואן בנט
מסיכת הברזל – בכיכובו של דאגלס פיירבנקס
סדרות סרטים קצרים

באסטר קיטון (1917–1941)
Our Gang ‏ (1922–1944)
לורל והארדי (1921–1943)
נולדו

3 בינואר - סרג'ו לאונה, במאי (נפטר ב-1989)
7 בינואר - טרי מור, שחקנית
31 בינואר - ג'ין סימונס, שחקנית (נפטרה 2010)
10 בפברואר - ג'רי גולדסמית', מלחין (נפטר 2004)
1 באפריל - ג'יין פאוול, שחקנית, זמרת, רקדנית
5 באפריל - נייג'ל הות'ורן, שחקן (נפטר ב-2001)
10 באפריל - מקס פון סידוב, שחקן (נפטר ב-2020)
4 במאי - אודרי הפבורן, שחקנית (נפטרה ב-1993)
31 במאי – מנחם גולן, במאי קולנוע ומפיק סרטים ישראלי (נפטר ב-2014)
28 באוקטובר - ג'ואן פלורייט, שחקנית
12 בנובמבר - גרייס קלי, שחקנית (נפטרה ב-1982)
15 בנובמבר - אדוארד אסנר, שחקן
9 בדצמבר - ג'ון קסאווטס, שחקן, במאי (נפטר ב-1989)
13 בדצמבר - כריסטופר פלאמר, שחקן
ראו גם

1928 בקולנוע
1929
1930 בקולנוע
שנים בקולנוע
סרט קולנוע
1924 בקולנוע

| 0 | 1 | 2 | 3 |
| --- | --- | --- | --- |
|  |  | 1924  בקולנוע |  |
< · 1922 · 1923 — 1924 — 1925 · 1926 · >
כל ערכי השנים בקולנוע במאה ה-20 · כל ערכי השנים בקולנוע במאה ה-21 · פורטל הקולנוע
בערך זה מצוינים אירועים בולטים שהתרחשו במהלך שנת 1924 ונוגעים לעולם הקולנוע.
אירועים

מרקוס לואו, כעלי בתי קולנוע לואוס, רוכש את סרטי מטרו, אולפני סמואל גולדווין ואולפני לואי ב. מאייר ויוצר את חברת MGM.
סרטים שוברי קופות

| מקום | שם | הכנסות |
| --- | --- | --- |
| 1. | The Sea Hawk | $2,000,000 |
| 2. | הגנב מבגדד | $1,500,000 |
| 3. | Girl Shy | $1,550,000 |
| 4. | He Who Gets Slapped | $881,000 |
| 5. | A Society Scandal |  |
| 6. | The Humming Bird |  |
| 7. | The Marriage Circle |  |
| 8. | בו ברומל |  |
| 9. | תאוות בצע | $274,827.55 |
| 10. | Secrets |  |
סרטים נוספים

העיר ללא יהודים – סרט אוסטרי
תאוות בצע – סרט בבימויו של אריך פון שטרוהיים
פיטר פן – בכיכובה של בטי ברונסון
אגדת יסטה ברלנג (אנ') בבימויו של מוריץ סטילר ובהופעת הבכורה של גרטה גרבו
סדרות של סרטים קצרים

באסטר קיטון (1917–1941)
לורל והארדי (1921–1943)
Our Gang ‏(1922–1944)
נולדו

| 0 | 1 | 2 | 3 |
| --- | --- | --- | --- |
| תאריך | שם | מקצוע | שנת פטירה |
| 9 בינואר | Sergei Parajanov | במאי | 1990 |
| 16 בינואר | קייטי חוראדו | שחקנית | 2002 |
| 19 בפברואר | לי מרווין | שחקן | 1987 |
| 12 במרץ | Helen Parrish | שחקנית | 1959 |
| 3 באפריל | מרלון ברנדו | שחקן | 2004 |
| 13 באפריל | סטנלי דונן | במאי |  |
| 20 באפריל | לסלי פיליפס | שחקן |  |
| 20 באפריל | נינה פוש | שחקנית | 2008 |
| 1 במאי | Dodo Abashidze | במאי | 1990 |
| 2 במאי | תיאודור ביקל | שחקן | 2015 |
| 25 ביוני | סידני לומט | במאי | 2011 |
| 4 ביולי | אווה מארי סיינט | שחקנית |  |
| 21 ביולי | Don Knotts | שחקן | 2006 |
| 1 באוגוסט | Marcia Mae Jones | שחקנית | 2007 |
| 10 באוגוסט | מרתה הייר | שחקנית | 2014 |
| 8 בספטמבר | Denise Darcel | שחקנית | 2011 |
| 9 בספטמבר | Jane Greer | שחקנית | 2001 |
| 16 בספטמבר | לורן באקול | שחקנית | 2014 |
| 21 בספטמבר | Gail Russell | שחקנית | 1961 |
| 28 בספטמבר | מרצ'לו מסטרויאני | שחקן | 1996 |
| 30 בספטמבר | טרומן קפוטה | סופר | 1984 |
| 25 באוקטובר | בילי בארטי | שחקן | 2000 |
| 22 בנובמבר | ג'רלדין פייג' | שחקנית | 1987 |
| 2 בדצמבר | Vilgot Sjöman | במאי | 2006 |
| 25 בדצמבר | Rod Serling | תסריטאי | 1975 |
נפטרו

| 0 | 1 | 2 | 3 |
| --- | --- | --- | --- |
| תאריך | שם | מקצוע | שנת לידה |
| 16 באפריל | אמלטו נובלי | שחקן תיאטרון וקולנוע איטלקי | 1885 |
| 21 באפריל | אליאונורה דוזה | שחקנית תיאטרון איטלקייה שהופיע בסרט אחד ב-1916 | 1858 |
| 9 באוגוסט | ל. רוג'רס לייטון | שחקן תיאטרון וקולנוע ואמריקאי | 1867 |
| 23 בספטמבר | בן דילי | שחקן קולנוע היה נשוי לברברה לה מאר | 1878 |
| 12 באוקטובר | קייט לסטר | שחקנית תיאטרון וקולנוע אנגלייה | 1857 |
| 19 בנובמבר | Thomas Ince | שחקן קולנוע אמריקאי ומפיק קולנוע חלוץ | 1882 |
ראו גם

1923 בקולנוע
1924
1925 בקולנוע
שנים בקולנוע
סרט קולנוע
הערות שוליים

↑  "FILM WORLD". The West Australian. Perth: National Library of Australia. 19 באוקטובר 1934. p. 2. נבדק ב-19 באפריל 2014. {{cite news}}:  (עזרה)
1 2  Quigley Publishing Company "The All Time Best Sellers", International Motion Picture Almanac 1937-38 (1938) p 942 accessed 19 April 2014
↑  "WHICH CINEMA FILMS HAVE EARNED THE MOST MONEY SINCE 1914?". The Argus (Melbourne, Vic. : 1848 - 1956). Melbourne, Vic.: National Library of Australia. 4 במרץ 1944. p. 3 Supplement: The Argus Weekend magazine. נבדק ב-6 באוגוסט 2012. {{cite news}}:  (עזרה)
| שנים בקולנוע |
| --- | --- | --- |
| המאה ה-19 | 1888 • 1889 • 1890 • 1891 • 1892 • 1893 • 1894 • 1895 • 1896 • 1897 • 1898 • 1899 • 1900 |  |
| המאה ה-20 | 1901 • 1902 • 1903 • 1904 • 1905 • 1906 • 1907 • 1908 • 1909 • 1910 • 1911 • 1912 • 1913 • 1914 • 1915 • 1916 • 1917 • 1918 • 1919 • 1920 • 1921 • 1922 • 1923 • 1924 • 1925 • 1926 • 1927 • 1928 • 1929 • 1930 • 1931 • 1932 • 1933 • 1934 • 1935 • 1936 • 1937 • 1938 • 1939 • 1940 • 1941 • 1942 • 1943 • 1944 • 1945 • 1946 • 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 |  |
| המאה ה-21 | 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 • 2025 |  |
כשרות בד"ץ העדה החרדית

סמל ההכשר הרשמי המופיע על המוצרים
ועד הכשרות של העדה החרדית הוא גוף כשרות פרטי הפועל בישראל כחברה בע"מ תחת השם "ק.ד.ש. שירותי דת", וכפוף להנהגה הלכתית של בד"ץ העדה החרדית. מותג ההכשר נחשב כיום לאחד הפופולריים ביותר בקרב כלל הציבור החרדי בישראל.
מערך הכשרות של "העדה החרדית" כולל תחת סמכותו שני גופי כשרות עיקריים: ועד הכשרות האחראי על ההשגחה במפעלי מזון ומסעדות ובראשו עומד כיום הרב אברהם יצחק אולמן; וועד השחיטה המנהל מערך השגחה על משחטות ומוצרי בשר כשר, ובראשו הרב שמואל ברנדסדורפר.
ההכשר מיועד בעיקר לחרדים ושומרי תורה ומצוות שאינם מסתמכים על הכשרים אחרים, הקריטוריונים של בד"ץ העדה החרדית למתן הכשר נחשבים למחמירים בהלכה. בהתאם לחוק איסור הונאה בכשרות, נאסר על מערכת הכשרות, ככל גופי הכשרות הפרטיים, להשתמש במילה "כשר" באישורים שהיא מוציאה, ולכן הסמליל שלה מציין רק שהמוצר נמצא "בהשגחת הבד"ץ של העדה החרדית".
היסטוריה

מערכת הכשרות פועלת משנת תרע"ז ועם השנים התרחב היקף הפעילות שלה. בשנת 1966 דווח על קשרים עסקיים שמערך הכשרות מקיים עם מפעלים בתעשייה הישראלית. כיום מחזיק ועד הכשרות מערך של משגיחי כשרות בארץ ובעולם הפועלים במגוון רחב של מפעלי מזון וכלי אוכל.
היסטוריה > התנהלות כלכלית

גוף הכשרות פועל באמצעות חברה בע"מ בשם 'ק.ד.ש. שרותי דת קהילה חינוך וכשרות בע"מ', חברה שהוקמה בקיץ 2000 במקום עמותה שפעלה קודם לכן. מנכ"ל החברה הוא הרב גבריאל פופנהיים.
מרבית הכנסות החברה מתקבלות מתשלומים המועברים מחברת מ.ב. גלאט עוף למהדרין, שעוסקת בשיווק בשר עוף בכשרות בד"ץ העדה החרדית. ועד הכשרות נותנת הכשר להרבה מוצרים בשוק הישראלי, בין החברות והמפעלים שעליהם מפקחת מערכת הכשרות ניתן למצוא את: תנובה, טרה, אסם, עלית, טמפו, מאפיות אנג'ל וברמן.
בגלל ההשלכות הרחבות שיש להסרת הכשר ממפעל לייצור מזון, מרכז ועד הכשרות של העדה החרדית כח רב.
היסטוריה > התנהלות כלכלית > ההסכם עם רשות המסים

בשנת 2000 נחתם בין החברה לבין רשות המיסים הסכם חריג שלפיו יותר לחברה לנכות מרווחיה הוצאות שנועדו להשגת הכנסות ללא צורך באסמכתאות (כדוגמת קבלות או תלושי שכר) בשיעור של עד 35% מכלל ההכנסות.
הסכם חריג זה הוסבר ברצון להעביר את פעולת ועד הכשרות ממעמד של עמותה, שאינה משלמת מיסים על פעולותיה, למעמד של חברה בע"מ, לטובת עובדיה שהועסקו עד אז באופן בלתי-רשמי וללא זכויות סוציאליות, על רקע מאפייני התנהלות חברתיים וכלכליים ייחודיים לעדה החרדית. ועד הכשרות טען שגם לאחר המעבר למעמד של חברה בע"מ אין ביכולתו להציג אסמכתאות על חלקים מההוצאות הנדרשות לקיום העסק, כדוגמת תשלום לעובדים מסוימים, שכן ישנם עובדים שלא רוצים כל זיקה ל"ישות הציונית" ומשום כך ממאנים להירשם כעובדים חוקיים ולכן התשלום עבורם לא מתועד במסמכים נאותים.
בעקבות סכסוך שהתגלע בין רשות המיסים לבין החברה על רקע שומות המס שלה בשנים הבאות, נדון תוקפו של הסכם זה בבית המשפט המחוזי בתל אביב. בפסק דינה של השופטת מיכל אגמון גונן הוכר תוקף ההסכם, אך ניתנה למדינה אפשרות לבטלו בעתיד.
מדריך הכשרות

מאז שנת תש"ט, כמדי שנה בערב חג הפסח כחלק מההיערכות להכשרת המוצרים לחג הפסח, לאור האיסורים המיוחדים החלים בחג זה, מוציא ועד הכשרות חוברת מפורטת בה מצוינים החברות והמוצרים שעומדים תחת השגחת הוועד במשך כל ימות השנה ובאלו המיועדים לחג.
בשנים האחרונות, החלו להוציא שני חלקים למדריך, אחד המיועד לכשרות במשך השנה, והשני המיועד רק למוצרים מוכשרים לפסח. החוברת יוצאת לאור - לרוב - בשיתוף פעולה עם רשתות השיווק השונות בישראל, ושמה דגש במיוחד על כשרות התרופות בפסח עם רשימה של התרופות המצויות. המדריך מופץ למכירה בריכוזים של המגזר החרדי.
כמו כן, במסגרת המדריך מפעיל הוועד בשנים האחרונות מערכת קולית אוטומטית בה ניתנים פרטים על המוצרים הכשרים או אסורים בפסח ובימות השנה.
ועד השחיטה

בנוסף לוועד הכשרות קיימת גם ועדה נוספת בשם ועד השחיטה, את הוועדה הקים הרב מאיר ברנדסדורפר בעקבות כשלים שהתעוררו במערך הכשרות בתחום השחיטה, ראה צורך בהקמת מערכת בלתי תלויה שתוכל לטפל בעניינים אלו. כיום עומד בראשות ועד השחיטה בנו של הרב מאיר, הרב שמואל ברנדסדורפר המכהן גם כדיין בבית הדין.
ועד השחיטה > כשרות הבשר לשיטת הבית יוסף

לדברי הבד"ץ וועד השחיטה מחמירים בשחיטה ובדיקה לפי כל השיטות ולכן מוצריהם כשרים גם לספרדים המחמירים כדעת הבית יוסף. בדצמבר 2020 התפרסם מכתב של הרב שלמה משה עמאר כי היה במשחטות של העדה החרדית והתבונן בעבודתם והבשר מותר גם לספרדים. הראשון לציון הרב יצחק יוסף כתב בכ' בכסלו תשע"ו[דרוש מקור] שבעופות אפשר לסמוך על כל ההכשרים של כל בד"ץ. מאידך, התבטא הרב יצחק יוסף כמה פעמים במהלך שיעורו השבועי כי הבשר של העדה אינו טוב לספרדים.
פעילות נוספת

מלבד שירותי כשרות, מספק הבד"ץ גם שירותי רישום נישואין, ועוד מספר גופים קטנים. בראש חלק מהגופים עומדים דייני הבד"ץ.
מערכת הכשרות מוציאה לאור מדריך כשרות מדי שנה לקראת חג הפסח. במשך השנה מתפרסמים עדכונים שוטפים מועד הכשרות בשבועון הרשמי של העדה החרדית בשם העדה.
כמו כן פועלות ועדות שונות לטיפול באתגרים הלכתיים העומדים על הפרק.
פעילות נוספת > ועדות נוספות

במסגרת מערכת הכשרות קיימים גופי השגחה נוספים: "לשכת סת"ם" – לשכה העוסקת בתשמישי קדושה, "ועד השמיטה", ועד לענייני השקעות ופיננסים, ועד העירובין שמתקין עירוב בירושלים, בית שמש ומירון, ועוד מספר גופים קטנים. בראש חלק מהגופים עומדים דייני העדה.
פעילות נוספת > ועדות נוספות > ועד השמיטה

בשנת השמיטה, מקיים בד"ץ העדה החרדית מערכת השגחה ענפה לפירות וירקות, המסתמכת על יבול נוכרי בלבד. הבד"ץ מתנגד הלכתית להיתרים של היתר מכירה ואוצר בית דין.
ועד הכשרות אף יצא בהכרזה כי "הבד"ץ אינו מתיר אוצר בית-דין, מלבד באתרוגים לצורך חג הסוכות, שבהם אין אפשרות אחרת". הסיבות לפסיקה זו ניתנה גם באותה הכרזה ונטען כי
"תחת מעטה של אוצר בית-דין, נוצרת אפשרות לסוחרי שביעית לגלגל עסקאות מסחר בפירות שביעית. מבעד למסוה של אוצר בית-דין, משלשלים סוחרים וקניינים סכומי כסף גדולים, מבלי שמאן דהוא יחשוש שבעצם מדובר רק בהסוואה. האוצר בי"ד התפתח למכשיר העוקף בדרך הערמה, לעיתים גלויה ולעיתים מוסתרת, את האיסור של מסחר בפירות שביעית. כבר לפני קרוב למאה שנה יצאו חכמי וגדולי ירושלים בכרוז שאין כל היתר באוצר בית דין בפירות שמיטה שגדלו באיסור, ומאז ועד עתה הוראתם נשמרת בסילודין בקרב הבד"ץ. כידוע בירושלים מקדמת דנא להחמיר ב"שמור" או "נעבד" כפסק רבני ירושלים, גם לא על ידי אוצר בית-דין. וכל מקורות האספקה של פירות וירקות בשנת השביעית, היא ברובה פירות וירקות של נכרים, שאין עליהם קדושת שביעית כלל, וכפי שנפסק והונהג בארץ ישראל משנות דור, מזמן מרן הבית יוסף ועד עתה."
ביקורות

חלק מנטורי קרתא רואים פשרה אידאולוגית בכך שהבד"ץ נותן הכשר לגופים המזוהים עם הציונות ובפרט עם הקיבוצים, כמו "תנובה", והם מפעילים מחלבה עצמאית. ישנם חרדים קיצוניים המותחים ביקורת על כך שהעדה החרדית נותנת הכשר למוצרי "מותרות" (כמו ממתקים, מסעדות ואוכל מוכן לפסח), דבר שהרב פנחס אפשטיין ורבנים נוספים התנגדו לו בעבר.
בשנת 2011 פרסמו הרב משה ברנדסדורפר מרבני חסידות תולדות אברהם יצחק והאדמו"ר מאמשינוב שלדעתם יש להימנע מאכילת בשר בהשגחת הבד"ץ בשל בעיות הלכתיות וזריקות העלולות להטריף את העוף. התנגדות זו הפתיעה רבים כיוון שגם הרב ברנדסדורפר הבן וגם האדמו"ר מאמשינוב מחשיבים את עצמם כתלמידיו של הרב מאיר ברנדסדורפר - מייסדו של ועד השחיטה.
בשנת 2018 התפרסם תחקיר על פיו הבד"ץ לא מאפשר ליוצאי יהדות אתיופיה לגעת ביין ביקבים שתחת השגחתו, בשל פקפוק ביהדותם ומחשש סתם יינם. בתגובה, הרב יצחק יוסף אמר: "ספק גדול אם ניתן לסמוך על גוף כשרות הרואה עצמו כמחמיר כביכול ומיקל בהלבנת ובשפיכות דמים של יהודים אחרים רק בשל צבע עורם".
ראו גם

בד"ץ העדה החרדית
העדה החרדית
הרב מאיר ברנדסדורפר
בד"ץ מהדרין
הערות שוליים

↑  שירותי דת קהילה וחינוך בע"מ ח.פ.512962655
↑   אורה קורן, "יש להכריז על בד"ץ העדה החרדית מונופול בתחום שירותי כשרות המהדרין", באתר TheMarker‏, 16 באוגוסט 2017
↑  מעיין דויד, מלחמת הבד"צים: כך כבשה קבוצת שוליים חרדית את שוק הכשרות, באתר מידה, 7 בספטמבר 2017
↑  ח.פ. 512962655
↑  ראו למשל: על הברכיים..., מעריב, 17 ביולי 1966, על חברת המזון יכין.
↑  עמ (ת"א) 31259-12-11 ק.ד.ש שירותי דת קהילה חינוך וכשרות בע"מ נ' מדינת ישראל פקיד השומה גוש דן
↑  מכתב מאת הרב עמאר, באתר JDN‏, 10 בדצמבר 2020
↑  "דבר השמיטה", מדריך הכשרות לכל ימות השנה. גיליון נ"ז, ה'תשס"ח. בהוצאת ועד השמיטה / ועד הכשרות שעל-יד העדה החרדית מעיה"ק ירושלים ת"ו, ה'תשס"ח. עמ' כט-מו
↑  יאיר אטינגר, על השחיטה: מאחורי הקלעים של ההכשר החזק ביותר בישראל, באתר הארץ, 24 בפברואר 2011
↑  הראשל"צ נגד 'העדה החרדית': גזענות טהורה, באתר בחדרי חרדים, 26 ביוני 2018
1903 במדע

| 0 | 1 | 2 | 3 |
| --- | --- | --- | --- |
|  |  | 1903  במדע |  |
< · 1901 · 1902 — 1903 — 1904 · 1905 · >
כל ערכי השנים במדע במאה ה-20 · כל ערכי השנים במדע במאה ה-21 · פורטל מדע בישראל
טיסה ראשונה של האחים רייט
רשימת אירועים מדעיים עיקריים שהתרחשו ב-1903.
טכנולוגיה

הושקו שתי מכליות-נהר, "וַנְדָל" הרוסית ו"פֶּטִיט-פְּיֶיר" הצרפתית, אוניות ראשונות המונעות על ידי מנוע דיזל.
בניית טורבינת גז ראשונה על ידי מהנדס נורווגי אגידיוס אלינג (Ægidius Elling).
המצאה של זכוכית מחוסמת.
טכנולוגיה > תעופה

16 בפברואר – טראיאן וויה (Traian Vuia) היציג בישיבת האקדמיה הצרפתית למדעים את עבודתו בהקשר לטיסות באמצעות מכונות כבדות מהאוויר. התאוריה נדחתה על הסף כלא ישימה.
31 במרץ – טענות של ריצ'רד פירס על ביצוע טיסה ראשונה בשמי ניו זילנד.
1 באפריל – קונסטנטין ציולקובסקי, מדען רוסי, מתחיל בפרסום מספר מאמרים בנושא טילים וטיסות בחלל.
18 באוגוסט – טענות של קארל יאטו (Karl Jatho) על ביצוע טיסה ראשונה בשמי גרמניה.
12 בנובמבר – טיסה ראשונה של ספינת אוויר במסלול מבוקר מפריז למואסון.
19 בדצמבר – טיסה ראשונה של האחים רייט.
גאוגרפיה

משלחת בראשות רואלד אמונדסן לחקר ארקטיקה. פעילות המשלחת נמשכה עד לשנת 1906. ההישג העיקרה היה במעבר דרך הים בהמעבר הצפון-מערבי.
14 ביוני – משלחת נורווגית בראשות ויליאם זיגלר יוצאת במטרה להגיע לקוטב הצפוני. הניסיונות נמשכו עד לשנת 1905, אך ללא הצלחה.
כימיה

בניית נורת כספית על ידי פיטר קופר יואיט (Peter Cooper Hewitt).
הבוטניקאי הרוסי מיכאיל צבט ממציא שיטה אנליטית בשם כרומטוגרפיה.
מתמטיקה

הצגת שיטת רונגה-קוטה על ידי קרל רונגה, מתמטיקאי גרמני.
אדמונד לנדאו, מתמטיקאי גרמני-יהודי, מפרסם מספר מאמרים בנושא משפט המספרים הראשוניים ומציג הוכחה פשוטה בהרבה מהידוע לפניו.
פרנק נלסון קול זיהה את הגורמים של מספר מרסן M67.
רפואה

המצאת אלקטרוקרדיוגרם על ידי וילם איינטהובן, רופא הולנדי.
גילוי הפרוטיסט Trypanosoma האחראי על מחלת השינה על ידי המיקרוביולוג הסקוטי דייוויד ברוס (David Bruce).
10 במאי – תיאור ראשון של מחלת קרוהן על ידי הרופא הפולני אנטוני לסנובסקי (Antoni Leśniowski).
פיתוח אמלוקאין (Amylocaine), חומר להרדמה מקומית המלאכותי הראשון על ידי ארנסט פורנה (Ernest Fourneau) ממכון פסטר.
פרס נובל

פרס נובל לפיזיקה – אנרי בקרל, פייר קירי ומארי קירי, פיזיקאים צרפתים.
פרס נובל לכימיה – סוונטה אוגוסט ארהניוס, כימאי שוודי, ממייסדי מדע הכימיה הפיזיקלית, על התאוריה האלקטרוליטית של דיסוציאציה.
פרס נובל לפיזיולוגיה ורפואה – נילס ריברג פינסן, רופא דני, על פיתוח הפוטותרפיה, לטיפול במחלת שחפת העור (lupus vulgaris).